CELEX: 32016R2120
Language: el
Date: 2016-12-02 00:00:00
Title: Εκτελεστικός κανονισμός (ΕΕ) 2016/2120 της Επιτροπής, της 2ας Δεκεμβρίου 2016, για τροποποίηση του κανονισμού (ΕΚ) αριθ. 1033/2006 όσον αφορά τις διατάξεις που αναφέρονται στο άρθρο 3 παράγραφος 1 (Κείμενο που παρουσιάζει ενδιαφέρον για τον ΕΟΧ )

3.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/70
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2120 ΤΗΣ ΕΠΙΤΡΟΠΉΣ
   της 2ας Δεκεμβρίου 2016
   για τροποποίηση του κανονισμού (ΕΚ) αριθ. 1033/2006 όσον αφορά τις διατάξεις που αναφέρονται στο άρθρο 3 παράγραφος 1
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας («κανονισμός για τη διαλειτουργικότητα») (1), και ιδίως το άρθρο 3 παράγραφος 5,
   Μετά από διαβούλευση με την Επιτροπή Ενιαίου Ουρανού,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 2 σημείο 16) του κανονισμού (ΕΚ) αριθ. 1033/2006 της Επιτροπής (2) παραπέμπει σε ορισμούς που καθορίζονται στον τόμο 1 του Διεθνούς Οργανισμού Πολιτικής Αεροπορίας (ΔΟΠΑ) Διαδικασίες Υπηρεσιών Αεροναυτιλίας (Procedures for Air Navigation Services) — Πτητικές Λειτουργίες Αεροσκαφών (Aircraft Operations) (PANS-OPS, Έγγρ. 8168), και πιο συγκεκριμένα στην τέταρτη έκδοση του 1993, στην οποία έχει ενσωματωθεί η τροποποίηση αριθ. 13. Αφότου εκδόθηκε ο κανονισμός (ΕΚ) αριθ. 1033/2006, ο ΔΟΠΑ τροποποίησε το έγγραφο αυτό και εξέδωσε την πέμπτη έκδοση του 2006, στην οποία έχει ενσωματωθεί η τροποποίηση αριθ. 6.
            
         
               (2)
            
            
               Το παράρτημα του κανονισμού (ΕΚ) αριθ. 1033/2006 παραπέμπει σε διατάξεις του παραρτήματος 2 του ΔΟΠΑ — Κανόνες Αέρος (Rules of the Air), και πιο συγκεκριμένα στην 10η έκδοση του Ιουλίου 2005 που περιλαμβάνει όλες τις τροποποιήσεις έως τον αριθ. 42. Αφότου εκδόθηκε ο εκτελεστικός κανονισμός (ΕΕ) αριθ. 428/2013 της Επιτροπής (3), οι κοινοί κανόνες αέρος, όπως εγκρίθηκαν με τον εκτελεστικό κανονισμό (ΕΕ) αριθ. 923/2012 της Επιτροπής (4), τέθηκαν σε ισχύ και πρόσφατα επικαιροποιήθηκαν περαιτέρω με τον εκτελεστικό κανονισμό (ΕΕ) 2016/1185 της Επιτροπής (5). Οι εν λόγω κοινοί κανόνες αέρος πραγματεύονται κυρίως, στο τμήμα 4 του παραρτήματος του εκτελεστικού κανονισμού (ΕΕ) αριθ. 923/2012, τις διατάξεις που σχετίζονται με τα σχέδια πτήσης, οπότε αντικαθιστούν προηγούμενες παραπομπές στο παράρτημα 2 του ΔΟΠΑ.
            
         
               (3)
            
            
               Το παράρτημα του κανονισμού (ΕΚ) αριθ. 1033/2006 παραπέμπει σε διατάξεις του ΔΟΠΑ για τις Διαδικασίες Υπηρεσιών Αεροναυτιλίας (Procedures for Air Navigation Services) — Διαχείριση Εναέριας Κυκλοφορίας (Air Traffic Management) (PANS-ATM, έγγρ. 4444), και πιο συγκεκριμένα στην 15η έκδοση του 2007, στην οποία έχει ενσωματωθεί η τροποποίηση αριθ. 4. Αφότου εκδόθηκε ο εκτελεστικός κανονισμός (ΕΕ) αριθ. 428/2013, ο ΔΟΠΑ τροποποίησε το εν λόγω έγγραφο πολύ πρόσφατα, με ενσωμάτωση της τροποποίησης αριθ. 6. Το παράρτημα του κανονισμού (ΕΚ) αριθ. 1033/2006 παραπέμπει επίσης στις διατάξεις για τις Συμπληρωματικές Περιφερειακές Διαδικασίες (Regional Supplementary Procedures) του ΔΟΠΑ (έγγρ. 7030), και πιο συγκεκριμένα στην 5η έκδοση του 2008, με την οποία ενσωματώθηκε η τροποποίηση αριθ. 7. Αφότου εκδόθηκε ο εκτελεστικός κανονισμός (ΕΕ) αριθ. 428/2013, ο ΔΟΠΑ τροποποίησε το εν λόγω έγγραφο πολύ πρόσφατα, στο οποίο ενσωματώθηκε η τροποποίηση αριθ. 9.
            
         
               (4)
            
            
               Οι παραπομπές του κανονισμού (ΕΚ) αριθ. 1033/2006 στο παράρτημα 2 του ΔΟΠΑ έγγραφα 8168, 4444 και 7030 θα πρέπει να επικαιροποιηθούν, ώστε τα κράτη μέλη να είναι σε θέση να εκπληρώσουν τις διεθνείς νομικές υποχρεώσεις τους και να εξασφαλισθεί συνοχή με το διεθνές ρυθμιστικό πλαίσιο του ΔΟΠΑ.
            
         
               (5)
            
            
               Ο κανονισμός (ΕΚ) αριθ. 1033/2006 θα πρέπει, κατά συνέπεια, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1033/2006 τροποποιείται ως εξής:
   
               1)
            
            
               στο άρθρο 2 παράγραφος 2, το σημείο 16) αντικαθίσταται από το ακόλουθο κείμενο:
               
                           «16.
                        
                        
                           “διαδικασίες τερματικής περιοχής”», οι συνήθεις ενόργανες διαδρομές αναχώρησης και άφιξης, όπως αυτές ορίζονται στις Διαδικασίες Αεροναυτιλιακών Υπηρεσιών — Πτητικές Λειτουργίες Αεροσκαφών του ΔΟΠΑ (PANS-OPS, Έγγρ. 8168 — τόμος 1 — Πέμπτη έκδοση — 2006 — όπου έχει ενσωματωθεί η τροποποίηση αριθ. 6).»·
                        
                     
         
               2)
            
            
               το παράρτημα αντικαθίσταται από το κείμενο του παραρτήματος του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 96 της 31.3.2004, σ. 26.
   
      (2)  Κανονισμός (ΕΚ) αριθ. 1033/2006 της Επιτροπής, της 4ης Ιουλίου 2006, για καθορισμό των απαιτήσεων που αφορούν τις διαδικασίες για τα σχέδια πτήσης στο στάδιο προ πτήσης στον ενιαίο ευρωπαϊκό ουρανό (ΕΕ L 186 της 7.7.2006, σ. 46).
   
      (3)  Εκτελεστικός κανονισμός (ΕΕ) αριθ. 428/2013 της Επιτροπής, της 8ης Μαΐου 2013, για την τροποποίηση του κανονισμού (ΕΚ) αριθ. 1033/2006 όσον αφορά τις διατάξεις του ΔΟΠΑ που αναφέρονται στο άρθρο 3 παράγραφος 1 και για την κατάργηση του κανονισμού (ΕΕ) αριθ. 929/2010 (ΕΕ L 127 της 9.5.2013, σ. 23).
   
      (4)  Εκτελεστικός κανονισμός (ΕΕ) αριθ. 923/2012 της Επιτροπής, της 26ης Σεπτεμβρίου 2012, για καθορισμό των κοινών κανόνων αέρος και των επιχειρησιακών διατάξεων σχετικά με τις υπηρεσίες και τις διαδικασίες αεροναυτιλίας και την τροποποίηση του εκτελεστικού κανονισμού (ΕΕ) αριθ. 1035/2011 και των κανονισμών (ΕΚ) αριθ. 1265/2007, (ΕΚ) αριθ. 1794/2006, (ΕΚ) αριθ. 730/2006, (ΕΚ) αριθ. 1033/2006 και (ΕΕ) αριθ. 255/2010 (ΕΕ L 281 της 13.10.2012, σ. 1).
   
      (5)  Εκτελεστικός κανονισμός (ΕΕ) 2016/1185 της Επιτροπής, της 20ής Ιουλίου 2016, για την τροποποίηση του εκτελεστικού κανονισμού (ΕΕ) αριθ. 923/2012 όσον αφορά την επικαιροποίηση και τη συμπλήρωση των κοινών κανόνων αέρος και των επιχειρησιακών διατάξεων σχετικά με τις υπηρεσίες και τις διαδικασίες αεροναυτιλίας (SERA Μέρος Γ), και για την κατάργηση του κανονισμού (ΕΚ) αριθ. 730/2006 (ΕΕ L 196 της 21.7.2016, σ. 3).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
               Διατάξεις που αναφέρονται στο άρθρο 3 παράγραφος 1
            
            
                     
                        1.
                     
                     
                        Τμήμα 4 του παραρτήματος του εκτελεστικού κανονισμού (ΕΕ) αριθ. 923/2012 της Επιτροπής (1).
                     
                  
                     
                        2.
                     
                     
                        Κεφάλαιο 4 τμήμα 4.4 (σχέδια πτήσης) και κεφάλαιο 11 παράγραφος 11.4.2.2 (μηνύματα κινήσεων) του PANS-ATM Έγγρ. 4444 του ΔΟΠΑ (15η έκδοση του 2007, η οποία περιλαμβάνει όλες τις τροποποιήσεις έως τον αριθ. 6).
                     
                  
                     
                        3.
                     
                     
                        Κεφάλαιο 2 (σχέδια πτήσης) και κεφάλαιο 6 παράγραφος 6.12.3 (Εκτιμήσεις ορίων) των Συμπληρωματικών Περιφερειακών Διαδικασιών, έγγρ. 7030, Ευρωπαϊκές (EUR) Συμπληρωματικές Περιφερειακές Διαδικασίες (5η έκδοση του 2008, η οποία περιλαμβάνει όλες τις τροποποιήσεις έως τον αριθ. 9).
                     
                  
      
      
         (1)  Εκτελεστικός κανονισμός (ΕΕ) αριθ. 923/2012 της Επιτροπής, της 26ης Σεπτεμβρίου 2012, για καθορισμό των κοινών κανόνων αέρος και των επιχειρησιακών διατάξεων σχετικά με τις υπηρεσίες και τις διαδικασίες αεροναυτιλίας και την τροποποίηση του εκτελεστικού κανονισμού (ΕΕ) αριθ. 1035/2011 και των κανονισμών (ΕΚ) αριθ. 1265/2007, (ΕΚ) αριθ. 1794/2006, (ΕΚ) αριθ. 730/2006, (ΕΚ) αριθ. 1033/2006 και (ΕΕ) αριθ. 255/2010 (ΕΕ L 281 της 13.10.2012, σ. 1).»